
1.  DECEMBER  1939 


88.  Aargang 


Livets  Vej 

af  Ældste  Marvin   J.   Ashton. 


„Mester,  hvilket  er  det  største  Bud  i  Loven?  Jesus  svarede:  Du 
skal  elske  Herren  din  Gud  med  hele  dit  Hjerte  og  med  hele  din 
Sjæl  og  med  hele  dit  Sind". 

Mesteren  havde  bragt  de  strenge  Saddukæere,  som  sam- 
ledes omkring  ham,  til  Tavshed  De  havde  forsøgt  at  fange 
ham  med  deres  Spørgsmaal.  Hvert  Spørgsmaal  fik  et  Svar, 
som  de  ikke  kunde  modsvare.  Slukørede  forlod  de  derfor 
den  mægtige  Lærer,  men  uden  at  tro  paa  ham  og  hans 
høje  Sandhedsprincipper.  Da  Farisæerne  hørte  Tale  om 
Saddukæernes  Nederlag,  vilde  de  ogsaa  forsøge  at  forvirre 
ham  og  faa  ham  til  at  begaa  en  Fejl.  De  flokkedes  om  ham 
med  deres  lærde  Mænd,  som  ledede  Angrebet.  En  af  deres 
lovkyndige  Ledere  stillede  et  Spørgsmaal,  der  skulde  over- 
rumple Mesteren  uforberedt,  nemlig  dette:  „Mester,  hvilket 
er  det  store  Bud  i  Loven?" 

Det  var  ved  denne  Tildragelse,  hvorved  ikke  blot  Fari- 
sæerne hørte  virkelig  Visdom,  men  hele  Verden  fik  en  vigtig 
Befaling,  hvis  Efterlevelse  medfører  Fred  og  Lykke:  „Men 
et  andet  er  dette  ligt:  Du  skal  elske  din  Næs*e  som  dig 
selv  Af  disse  to  Bud  afhænger  hele  Loven  og  Profeterne". 

De  to  vigtigste  Bud  handler  om  Kærlighed.  Ægte  ufor- 
falsket Kærlighed  indtager  Førstepladsen  i  Herrens  Bud. 
Hvor  ofte  tænker  vi  over  dette? 

Kærligheden  skulde  være  Drivkraften  og  Motivet  bagved 
hver  Handling.  Den  er  Menneskets  Vejleder,  Inspiration  og 
Haab  samt  den  Grund,  hvorpaa  stedsevarende  Lykke  maa 
bygges.  Den  fuldbyrder  Loven  og  omfatter  alle  andre  Be- 
falinger. „Hele  Loven  er  fuldbyrdet^:  Du  skal  elske  din 
Næste  som  dig  selv". 

Hvert  Menneske,  der  forsøger  at  forme  sit  Liv  efter  Me- 
sterens, maa  først  og  fremmest  se  hvilken  uhyre  vigtig 
Plads  Kærligheden  har  i  dets  Liv.  Det  er  svært  at  udpege 
nogle  særskilte  Hændelser  i  Kristi  Liv,  som  er  lagt  mere 
Mærke  til  end  andre.  Alt  hvad  han  gjorde  var  saa  fyldt 
med  fuldkommen  Kærlighed,  at  man  blot  behøver  at  pege 
paa  hans  Liv  som  det  mest  fuldkomne  Eksempel  paa  Kær- 
lighed. 

Præsident  Brigham  Young  sagde,  at  en  Mand  eller  Kvinde 
bestemt  kan  vide,  om  de  gaar  paa  Livets  Vej  eller  ikke 
ved  den  Kærlighedens  Aand,  de  er  i  Besiddelse  af.  „Et 
tilfredsstillende  Bevis  paa,  at  du  gaar  paa  Livets  Vej  er, 
at  du  elsker  Gud  og  dine^Medmennesker  af  hele  dit  Hjerte". 
Med  andre  Ord,  Mennesket  kan  prøve,  hvilken  Vej  det  staar 
paa,  —  i  den  Grad  det  lever  et  Liv  i  Kærlighed  til  dets 
Medmennesker,  i  samme  Grad  følger  det  Livets  Vej.  Jo 
større  Grad  af  Kærlighed,  desto  lykkeligere  Liv.  Menne- 
sker, der  elsker,  som  kender  til  Kærlighed,  kender  til  Livet, 
med  andre  Ord :  de  lever. 

Menneskenes  Hengivenhed  og  Trofasthed  mod  hveran- 
dre skulde  være  saa  stor  og  oprigtig,  at  den  skulde  betyde 
mere  end  Livet  selv.  Frelseren  hentydede  sikkert  til  en 
saadan  Trofasthed,  da  han  sagde:  „Større  Kærlighed  kan 
intet  Menneske  udvise  end  at  det  giver  sit  Liv  for  sine  Venner". 

Det  er  af  Betydning,  at  Mennesket  lærer  at  forstaa  Kær- 
lighedens virkelige  Mening  og  Hensigt.  Ordet  Kærlighed 
har  altid  været  meget  misforstaaet  og  er  det  endnu  i  Dag. 
Menneskets  Opførsel  og  Handlemaade  er  ofte  baseret  paa 
Frygten  og  Rædslen  for  Gud  og  ikke  paa  virkelig,  ægte 
Kærlighed  til  ham.  De  frygter  for  den  Straf,  som  vil  være 

Følgen  af  ikke  at  adlyde  Guds  Bud.  Kærligheden  til  Gud 
er  saaledes  ikke  Drivkraften  til  deres  Handlemaade  —  men 
Frygten  for  Straf.  Alt  for  ofte  taber  de  den  herlige  Kends- 
gerning af  Sigte,  at  Guds  Rige  er  Lykke  og  hans  Rege- 
ringsform Kærlighed. 

Vi  maa  have  et  Barns  Kærlighed  og  Hengivenhed.  Vi 
maa  vise  samme  tillidsfulde  Kærlighed,  fri  for  al  Frygt 
overfor  vor  himmelske  Fader,  som  et  Barn  viser  sine  jor- 
diske Forældre.  Om  vi  ikke  kan  udvise  en  saadan  Kærlig- 
hed, gaar  megen  af  Livets  Lykke  og  Glæde  tabt.  Det  er 
kun  gennem  Kærligheden,  at  et  virkelig  rigt  og  skønt  Liv 
kan  leves. 

„Taler  jeg  med  Menneskers  og  Engles  Tunger,  men 
ikke  har  Kærlighed,  da  er  jeg  blevet  et  lydende  Malm  og  en 
klingendeBjælde".  Disse  Pauli  Ord  til  hele  Verden  indeholder 
en  hel  Verden  af  Sandhed.  Guds  Styrelse  er  baseret  paa 
Kærlighed,  og  Menneskene  maa  lyde  hans  Bud,  for  at  Livet 
skal  blive  skønt  og  herligt  at  leve.  Profeten  Joseph  betonede 
den  absolutte  Nødvendighed  af  at  lyde  Kærlighedens  Bud: 
„Ingen  Magt  eller  Indflydelse  kan  eller  bør  udøves  i  Kraft 
af  Præstedømmet  uden  ved  Overbevisning,  Langmodighed, 
Mildhed,  Sagtmodighed  og  uskrømtet  Kærlighed". 

Livets  Vej  er  Kærlighed.  Maatte  de  Sidste  Dages  Hel- 
lige vandre  paa  den  Vej  og  derigennem  faa  Del  i  de 
mange  Velsignelser,  som  gives  paa  Livets  Vej. 


Københavns  Distriktskonference. 


Efteraarets  Konference  indlededes  med  Koncert  Fredag 
Aften,  og  fortsattes  Lørdag  Aften  med  Fremvisning  af  Lys- 
billeder ved  Præsident  Mark  B.   Garff. 

Søndagens  største  Møde  afholdtes  om  Aftenen,  hvor  Æld- 
sterne  William  0.  Petersen,  Orson  B.  West  og  Carlos  E. 
Andersen  talte.  Aftenen  sluttede  med,  at  Præsident  Mark  B. 
Garff  kraftigt  forkyndte  Evangeliet  for  de  tilstedeværende. 
Søndagens  øvrige  Møder  var  ligeledes  velbesøgte,  og  Guds 
Aand  var  i  rigeligt  Maal  til  Stede. 

Konferencen  afsluttedes  Mandag  Aften,  som  var  stillet  til 
Raadighed  for  Den  kvindelige  Hjælpeforening. 

Alt  i  alt  en  yderst  vellykket  Konference. 

fKæ/e  Søskende! 
Jeg  benytter  herved  „Stjernen"  til  at  sige  „Farvet  til 
eder  alle,  da  jeg  ikke  vil  faa  Glæden  at  overvære  Distrikts- 
konferencerne. 

Jeg  beklager  me- 
get at  skulle  for- 
lade et  Folk  og  et 
Land,  som  jeg  har 
lært  at  elske  højt, 
men  jeg  vil  hele  mit 
Liv  tænke  med 
Glæde  tilbage  paa 
mine  Oplevelser  i 
Danmark.  Jeg  vil 
ogsaa  glæde  mig 
over  at  have  lært 
eder  at  kende  og 
genopleve  de  man- 
ge lykkelige  Stund- 
er, som  jeg  har  delt 
med  eder.  Det  Ven- 
skab, som  er  blevet 
stiftet,  kan  aldrig  udviskes  af  Tiden,  og  eftersom  vi  er 
Brødre  og  Søstre,  vil  det  SKærlighedsbaand  gøres  stærkere 
og  være  en  evig  Besiddelse  baade  for  eder  og  for  mig. 

Jeg  sætter  Pris  paa  eder  alle  for  eders  mange  Venlig- 
heder, som  I  har  vist  mig  saavel  it  Ord  som  i  Gerning.  I 
har  gjort  mit  Ophold  i  Danmark  baade  lykkeligt  og  ind- 
holdsrigt. 
Maa  vor  himmelske  Fader,    som  har  ført  os  og  be- 

skyttet  os  alle  indtil  nu,  fortsætte  med  at  udgyde  sine 
Velsignelser  over  Medlemmerne  i  Den  danske  Mission. 

Baade  min  lille  Søn  og  jeg  selv  byder  eder  „Farvel" 
nu.  Den  samme  Myndighed,  der  kaldte  os  til  at  komme 
til  Danmark,  har  ment  det  bedst  at  kalde  os  hjem,  og 
vi  efterkommer  deres  Ønske. 

Ved  vor  Afsked  ønsker  vi  eder  alle  al  mulig  Glæde  og 

Lykke,  idet  vi  beder  vor  himmelske  Fader  om  at  velsigne 

eder  i  Fremtiden. 

Gertrude  R.  Garff. 


Bekymring  over  Smaating. 


Naar  det  kommer  an  paa  at  faa  det  bedste  ud  af  Livet 
og  faa  vor  Del  af  Lykken,  tror  jeg  at  vi  selv  har  en  Del  at 
sige  dertil.  Forholdene  og  Omstændighederne  har  naturligvis 
en  hel  Del  at  gøre  med,  hvordan  vort  Liv  formes,  men  det 
beror  ogsaa  for  en  Del  paa  os  selv,  hvorledes  Omstændig- 
hederne bliver.  Det  besværligste  med  de  fleste  af  os  er,  at  vi 
bekymrer  os  over  det,  som  egentlig  slet  ikke  eksisterer.  Vigør 
os  selv  ulykkelige  ved  at  vente  noget  ondt,  som  aldrig  indtræffer. 
Om  vi  kunde  lade  være  med  at  frygte  det,  som  vi  bilder  os 
ind  vil  ske,  var  vi  meget  lykkeligere.  Og  der  findes  andre 
Ting,  som  vi  burde  lade  være.  Altid  at  finde  Fejl  gør  os  og 
alle  omkring  os  ulykkelige.  »Der  findes  Mennesker,  som  vilde 
finde  Fejl  ved  Morgensolen,  om  de  blot  vaagnede  tidligt  nok 
til  at  kunne  betragte  den.  Fejlfinderen  vil  sikkert  endog 
finde  Fejl  i  Paradiset«,  sagde  Thoreau,  en  amerikansk  Filo- 
sof, som  vidste  hvordan  han  skulde  leve  for  at  blive  lyk- 
kelig. 

I  Reglen  tager  vi  alting  for  alvorligt.  Vi  oprøres  over 
Smaating.  Hvad  gør  det  i  det  store  og  hele,  om  Deres  lille 
Dreng  har  gjor  lidt  forkert?  Spiller  det  saa  stor  en  Rolle 
her  paa  Jorden  —  som  har  eksisteret  længe  før  De  kom 
herned  og  vil  gøre  det  længe  efter  De  er  død  —  om  Kon- 
tordrengen sætter  Frimærket  lidt  skævt  paa  Deres  Brev? 
Men  alligevel  farer  vi  op  over  Bagateller  og  gør  os  Uro  om 
mangt  og  meget. 

Jesus  sagde:  <3)u  skal  elske  SHerren  din  £}ud  af  hele  dit  SHjerte  og  med 

hele  din  Sjæl  og  med  hele  dit  Sind,  dette  er  det  ferste  og  store  ^8ud  og 

det  andet  er  dette  ligt,  du  skal  elske  din  fflæste  som  dig  selv.    fHf  disse 

to  cSud  afhænger  JFoven  og  ^Profeterne. 

SHold  ud.  • 

Er  vi  i  en  Periode,  som  den  vi  gennemlever  i  Øjeblikket, 
begyndt  at  filosofere  misbilligende  over  Guds  Hensigter  med 
os,  eller  vi  er  begyndt  at  udvise  en  vis  Ligegyldighed  overfor 
Religionen,  vi  skal  tage  os  i  Agt.  I  en  Tid  som  denne  er  den 
største  Skade  for  vort  religiøse  Sjæleliv,  Ligegyldighed. 

De  fleste  af  vore  Missionærer  er  kaldt  hjem,  vi  maa  staa 
paa  egne  Ben,  enten  vi  kan  eller  ej,  vi  maa  selv  holde  vor 
Religions  Tøjler,  ja  nu  vil  det  vise  sig,  om  det  grundlæggende 
Arbejde  Missionærerne  har  gjort,  er  istand  til  i  Modgangs- 
tider  at  holde  Skansen  mod  Verdens  Ufred  og  Tummel.  Vogt 
dig  for  med  en  foragtelig  Skuldertrækning  at  vende  dit  Ung- 
domsarbejde Ryggen.  Gaa  med  til  Arbejdet  med  dobbelt 
Energi,  der  er  Brug  for  alle  Kræfter.  Husk  du  nu  er  Ansvars- 
havende baade  for  dig  selv  og  for  andre.  Som  et  Ideal  for 
enhver  Sidste  Dages  Hellig,  maa  du  gaa  frem  paa  den  Vej, 
der  blev  vist  dig  ved  din  Daab  og  Indtræden  i  Kirken.  Svigter 
du  det,  du  har  annammet,  er  Straffen  dobbelt  saa  stor  for  dig, 
som  kender  Evangeliet,  end  for  den  der  slet  ikke  har  kendt  det. 

Ja,  du  maa  efterleve  Evangeliet  thi  Herren  siger:  »Enhver 
bliver  dømt  efter  deres  Gerninger«,  og  derfor  er  Evangeliet 
givet  med  Visdomsordet  til  Efterlevelse  for  Renhed  og  Ret- 
færdigheds Skyld.  Tænk  hvilken  Betydning  det  har,  at  du  stadig 
i  din  Omgangskreds  er  den  noble  Person  enhver  faar  Tillid 
til,  da  du  hverken  ryger  eller  drikker  og  aldrig  slaar  om  dig 
med  store  pralende  Ord.  Du  ansporer  andre  til  at  følge  dit 
Eksempel.  Hvis  du  føler,  at  der  mellem  dine  Kammerater  er 
Jordbund  for  Omtale  af  Mormonisme,  skal  du  straks  gøre  det; 
men  kast  aldrig  Perler  for  Svin,  som  Præsident  Holger  M. 
Larsen  sagde  engang,  det  lyder  maaske  realistisk  men  sandt 
alligevel.  Det  er  ikke  altid  lige  klogt  i  Religionsiver  at  præ- 
parere Personer,  der  slet  ikke  er  modtagelige  for  Guds  Ord. 

Det  var  dit  Arbejde;  men  vis  ogsaa  paa  samme  Maade 
din  noble  og  fine  Karakter  i  din  Kirke.  Her  skal  du  give 
dine  Tanker  frit  Løb.  Styrk  dig  gennem  Bønnen  til  Gud  med 
Visdom  og  Forstand,  ja  gør  et  ihærdigt  Arbejde  for  din  Ung- 
domsforening, og  vær  altid  kærlig  og  imødekommende  over- 
for alle  dine  Søskende  i  Kirken. 

Ja,  den  der  holder  ud  vil  Gud  i  sin  store  Kærlighed  be- 
lønne tusind  Fold.  Gør  du  dit  Arbejde  med  Lyst  og  Inter- 
esse, vil  du  opdage  at  Livets  tunge  Tider  glider  let  og  uden 
Sorg  forbi  dig.  Enhver,  der  arbejder  for  Ungdommens 
Sag  og  passer  sine  Stillinger,  skal  faa  fuld  Løn  for  det 
udførte  Arbejde. 

Glædestaarer  saligt  rinde,  naar  vi  kæmper  for  Hans  Sag. 

Julius  Andersen. 


Skandinavisk  Konference  i  Salt  Lake  City 


Som  sædvanlig  ved  Kirkens  Halvaars  Konferencer  afhold- 
tes en  Skandinavisk  Konference  i  Assembly  Hall  om  Søn- 
dagen, ved  hvilke  Møder  der  var  686  til  Stede,  blandt 
hvilke  fiere  forhenværende  Missionærer  i  Skandinavien. 
Blandt  mere  kendte  Navne  kan  fremhæves  Ældsterne  An- 
drew Jensen,  Søren  Rasmussen,  Joseph  L.  Petersen,  Holger 
M.  Larsen,  Milton  H.  Knudsen  og  Gideon  N.  Hulterstrøm, 
alle  forhenværende  Missionspræsidenter. 

Blandt  Talerne  kan  nævnes  Ældste  Gustave  O.  Larsen 
(svensk  Missionspræsident),  Ældste  Olaf  Vogeler,  Norge, 
Ældste  Lauritz  G.  Petersen.  Den  sidste  Taler  var  Apostel 
John  A.  Widtsoe,  som  paamindede  de  tilstedeværende  om 
deres  Pligter  og  nedbad  Guds  Velsignelse  over  Forsam- 
lingen. 

Præsidenten  for  den  skandinaviske  Organisation,  Ældste 
Theodor  C.  Bjørnn  udtalte  Haabet  om,  at  det  maatte 
lykkes  for  os  alle  at  rette  os  efter  de  mange  Belæringer, 
vi  havde  lyttet  til  gennem  de  forskellige  Konferencemøder 
vi  havde  overværet. 

Præsident  Bjørnn  takkede  Talerne  og  Sangkoret,  som 
havde  sunget  saa  smukt.  Historieskriver  Andrew  Jensen  slut- 
tede Mødet  med  Taksigelse. 

Niels  F.  Green. 


fjeg   ønsker,   jeg   kan,   jeg   vil  —   det  er  de  trompeter, 
der  kalder  til  Sejr. 

Fra  Missionsmarken. 


AALBORG:  Ungdomsforeningens  Aabningsfest  den  13.  Sept.  1939  paa- 
begyndtes i  Kirkens  store  Sal,  hvor  der  blev  udført  et  udmærket  Program, 
bestaaende  af  Taler,  Sang,  Oplæsning  og  forskellige  Musiknumre,  Sang- 
koret medvirkede  under  denne  Del  af  Programmet.  Der  fortsattes  i  den 
lille  Sal,  hvor  der  bl.  a.  blev  udført  en  genealogisk  Sketch.  Sketchen 
blev  udmærket  udført,  og  den  virkede  som  en  Opfordring  til  Medlem- 
merne om  at  samle  Slægtregister  og  udføre  Arbejdet  for  de  afdøde. 
Der  blev  spillet  en  Saxofonsolo,  og  derefter  blev  der  serveret  Is.  Til 
Slut,  blev  der  udført  en  Dramatisering  af  Jeppe  Aakjær's  Liv,  der  fore- 
gik paa  den  Maade,  at  en  fortalte  om  Jeppe  Aakjærs  Liv  og  ind  imel- 
lem blev  der  sunget  forskellige  af  hans  bedste  Sange.  Scenen  var  om- 
dannet til  Mark  med  Korn  og  Træer.  Sketchen  resulterede  i  stærkt  Bi- 
fald. Til  Slut  blev  „Jeg  tjener  Gud"  afsunget.  Aftenen  var  særdeles 
vellykket  og  en  god  Begyndelse  paa  Vinterens  Arbejde.  Tilstede  var  c.  85. 

KØBENHAVN:  Søndag  den  15.  Oktober  1939  blev  en  Søn  af  Broder 
og  Søster  Jørgen  W.  Schmidt  velsignet  af  Missionspræsident  Mark  B. 
Garff,  og  fik  Navnet  Axel  Henry  Windfeld  Schmidt. 

KØBENHAVN:  Søster  Gerda  Bayer  afrejste  fra  København  Søndag  den 
1.  Oktober  1939  sammen  med  de  sidste  Missionærer,  Søster  Bayer,  der 
er  født  i  New  York,  vil  bosætte  sig  i  Salt  Lake  City.  Vi  takker  hende  for 
hendes  gode  Arbejde  i  Københavns  Gren  og  ønsker  hende  Held  og 
Lykke. 

Den  3.  Oktober  forlod  Søster  Mirza  Friis  København  sammen  med 
sin  lille  Søn  Johannes,  for  at  bosætte  sig  i  Preston,  Idaho.  Vi  ønsker 
dem  alt  godt  i  Fremtiden. 

Sryllup  i  SKøbenhavn. 

Lørdag  den  14.  Oktober  1939  viedes  to  af  Københavns  Grens  unge 
Medlemmer,  Broder  Henning  Sørensen  og  Søster  Martha  Rasmussen. 
Om  Søndagen  foretoges  den  kirkelige  Vielse  af  Missionspræsident  Mark 
B.  GarfF.  Den  store  Sal  var  smukt  pyntet,  da  det  unge  Par  gik  op  ad 
Kirkegulvet.  Vi  ønsker  dem  hjertelig  til  Lykke  og  nedbeder  Guds  Vel- 
signelse over  dem. 

KØBENHAVN:  Ellen  Helene  Dupont  blev  døbt  den  25.  April  1939  af 
Ældste  William  C.  Bolander,  Haandspaalæggelse  ved  Ældste  Robert  Earl 
Sørensen. 

Livets  Vej 329  j    Skandinavisk  Konference   i 

Farvel 332  Salt  Lake  City 335 

Bekymringer  over  Smaating.     333  |    Fra  Missionsmarken 336 

Ungdomsforeningerne 334  | 

SKANDINAVIENS  STJERNE,  Organ  for  den  danske  Mission  af 
Jesu  Kristi  Kirke  af  Sidste  Dages  Hellige,  udkommer  en  Gang  maanedl. 

